[...kang] langgêng wau. Wangsulanipun tiyang agami Buda makatên: wontên kalih warni, pandamêl utawi lampah sae, tuwin pikiran utawi cipta sae. Inggih kalih prakawis wau ingkang minôngka kori sagêd anjog dhatêng katêntrêman, para manusa dipun sêtya tuwin jêjêg ing manah, dipun sabar lan wêlasan dhatêng sasami-sami, dipun loma asih lan trêsna ing liyan, anyingkirana sadaya piawon, sadaya punika minôngka bêbukaning margi ingkang anuntun dhatêng katêntrêman.